Tapahtumarikas viikko | Helena Tuuri-Tammela
Keskiviikko 11.11.2009 klo 8:05
Kuluvalla viikolla on kunnallispoliittinen aktiivisuus huipussaan.
Valtuustoryhmät ovat valmistautuneet huolella torstaina 12.11. kokoontuvan valtuuston kokoukseen. Asialistaa on runsaasti, ja keskustelua herättäneet kauaskantoiset päätökset ovat nyt päätöksenteossa.
Isossakyrössä kunnallisverotusta on varauduttu nostamaan, että peruspalvelut pystytään turvaamaan. Edellisen kerran veroja nostettiin 19,75 %:iin ja nyt on neuvoteltu puolen prosentin korotusesitys. Pienet nostot ovat tulossa myös kiinteistöverotuksessa.
Mitä veroilla saa, kyselee moni. Etenkin Lehmäjokiset, joiden kyläkoulu on ollut tarkastelun alla usean vuoden. Koulun oppilasmäärä on melko tasainen, vaikkakin alhainen. Koulu on kunnan kouluverkostossa ainut, joka sijaitsee noin 13 km:n etäisyydellä kuntakeskuksessa. Tästä syystä varsinkin pienten oppilaiden koulumatka on huolestuttanut vanhempia ja kyläläisiä.
Verokorotusesitys, puoli prosenttia, on pitänyt sisällään tavoitteen pitää kunnan talous tasapainossa eli ettei suuria alijäämäisiä budjetteja ja tilinpäätöksiä tulisi. Tämä on ensisijainenkin valtuuston tehtävä; huolehtia kunnan talouden ja toiminnan perusteista. Valtuustoryhmien sopima veronkorotus on pitänyt sisällään tiukan tallousraamin. Tähän raamiin on sisältynyt eri sektoreille kunnanhallituksen yksimielisesti vaatimat säästötavoitteet. Siis myös sisvistystoimen osalta.
Vastakkain ovat kärjijstettynä kunnan kokonaisuus sekä pienen kuntalaisen arki. Asia on monimutkainen, vaikea ja tunteita herättävä. Sitä ei voi väheksyä eikä sitä voi kieltää. Koulun jatkamista haluavilta valtuutetuilta on kysytty, mistä sitten rahat otetaan, jos rakenteellisia muutoksia ei pystytä päättämään. Vastausta tuohon kysymykseen ei ole helppo löytää. Lomautuksia vastustetaan ja samaan aikaan niitä myös vaatii jotkut kuntalaiset. Minä en opettajien lomautukseen halua lähteä, sillä ensin on tehtävä muita ratkaisuja talouden pysyttämiseksi tasapainossa. Lisäksi tarvitaan opetusta, joka turvaa lapsiemme tulevaisuuden.
Valtuusto asiasta päättää siis torstaina.
Tänään suuntaan kulkuni työpäivän päätteeksi Tervajoelle Toukolaan. Yksityishenkilö Aulis Nuuja taustajoukkoineenon kutsunut koolle kyrönmaalaisia keskustelemaan Kyrönmaan kunnasta. Aiemmin käydyt kuntaliitosneuvottelut päättyivät tuloksettomina yhteisen tahdon puutteeseen sekä lillukanvarsiinkin takertuneen väännön tuloksena. NYt siis halutaan keskustelle, jospa sittenkin löytyisi uusi kunta. Maalaiskunta kahden kaupungin väliin.
Onko jo vettä virrannut tarpeeksi Kyrönjoessa? Näppituntumalla sanoen enpä usko. Lisäksi Vähässäkyrössä on meneillään liitosselvityksen esiselvitykseksi luokiteltava pohdinta liittyäkkö Vaasaan. Vähäkyröläisille ei asia ole yksiselkeinen ja yksinkertainen, mutta asia on heidän ratkaisuvallassa -ei minun.
Kuntaministeri Mari Kiviniemen niskaan on Vaasasta, etenkin Pohjalaisen palstoilla, heitetty lokaa ahkerasti. Syynävierailu Isossakyrössä ja totuuden sanominen, että luontevin vaihtoehto olisi Kyrönmaalainen kokonaisuus, ei liitokset Vaasaan. Totta on, ettei kyrönmaalaisten ensisijainen tavoite saa olla nukkumalähiöksi pyrkiminen. Lisäksi haluaisin Vaasalaisten pohtivan, mitä niin erinomaista kyrönmaalaiset heille tuovat, että kaikilla konsteilla pitää meitä sinne haluta? Väkilukumme ei Vaasan vetovoimaa lisää.
Mutta tänään siis Toukolaan kuulemaan, löytyykö tahtoa vai ei.
Perjantaina toivotan teidät kaikki tervetulleiksi Isonkyrön Lämpö oy:n järjestämään avoimien ovientapahtumaan klo 14-18.